Beskerm jy jou toppresteerders teen uitbranding? - Jou Werk | Solidariteit WêreldJou Werk | Solidariteit Wêreld
Tuis › Algemeen › Beskerm jy jou toppresteerders teen uitbranding?
Beskerm jy jou toppresteerders teen uitbranding?
Toppresteerders is baie waardevol vir enige maatskappy want hulle is 400% meer produktief as gemiddelde presteerders, volgens die Journal of Personnel Psychology. Maatskappye sal baie van hierdie waarde verloor as hulle nie doelbewuste stappe doen om hul toppresteerders teen uitbranding te beskerm nie.
ʼn Vyfjaarstudie in die VK wat in Personnel Today gepubliseer is, het gevind dat die geestesgesondheid van 20% van die toppresterende leiers in besighede in die VK deur korporatiewe uitbranding geaffekteer word.
Moenie in die versoeking kom om toppresteerders self vir die uitbranding te blameer nie, waarsku Matt Plummer, ʼn strategie- en bestuurskonsultant, en korporatiewe afrigter.
“Bowendien het die stereotipe dit dat hierdie oorpresteerders ja sê vir meer werk selfs al het hulle reeds vol kapasiteit bereik, reg?” Plummer vervolg: “Hulle stel gereeld werk eerste en kanselleer persoonlike afsprake om die werk klaar te maak.”
Hoewel sulke gewoontes deel van die skuld moet kry, is dit nie die hele storie nie.
“Volgens my ondervinding maak baie maatskappye en leiers, dikwels onwetend, hulle skuldig aan drie algemene praktyke wat toppresteerders nog meer aan uitbranding blootstel: hulle gee die moeilikste projekte aan toppresteerders, hulle gebruik toppresteerders om vir swakker spanlede te kompenseer, en hulle vra toppresteerders om te help met baie klein goedjies wat nie op hul werk betrekking het nie.”
Plummer sê dat werkgewers en leiers drie strategieë moet oorweeg om hulle te help om hul toppresteerders vir die lang termyn te ondersteun:
Laat toppresteerders af en toe self hul projekte kies. Toppresteerders is oor die algemeen baie gemotiveerd by hul werk. Hulle het egter nie gereeld die opsie om projekte te doen waarvoor hulle die meeste omgee nie behalwe as dit toevallig ook die moeilikste projek is, of as hulle instem om dit bo en behalwe hul normale werk te doen. Om hulle toe te laat om sommige van hul projekte te kies, versterk weer die rede waarom hulle opgewonde is oor hul werk ─ iets wat in die uitbrandingstryd verlore kan raak.
Vorm topprestasiepare. Toppresteerders vind hulself gereeld afgeskei van diegene van wie hul die meeste hou en geniet om mee saam te werk. Dit gebeur om ooglopende redes, maar om hulle met swak presteerders te omring, verhoog hul werklas, ondermyn hul moreel en lê hul ontwikkeling aan bande. Om twee toppresteerders op dieselfde vlak te paar, kan help om hierdie bykomende las te versprei en die toppresteerders se ondervinding te verbeter sonder om sommige spanne sonder toppresteerders te laat.
Bly op die hoogte van bykomende eise op hul tyd. Eise wat nie op kernwerk betrekking het nie, is onverdagte oorsake van uitbranding want hulle voel dalk onbelangrik en dit is moeilik om met hul kollektiewe uitwerking tred te hou. As ʼn leier en bestuurder is dit jou werk om span se vermoëns en hul prioriteite te balanseer.
Harvard Business Review: https://hbr.org/2018/06/how-are-you-protecting-your-high-performers-from-burnout
Wiley Online Library: https://onlinelibrary.wiley.com/doi/full/10.1111/j.1744-6570.2011.01239.x
Personnel Today: https://webcache.googleusercontent.com/search?q=cache:99tlVb6JyY0J:https://www.personneltoday.com/pr/2017/05/corporate-burnout-affecting-the-mental-health-of-20-percent-of-top-performers-in-uk-businesses/+&cd=1&hl=en&ct=clnk&gl=us
Wat is die beste kantoortemperatuur?